N2 naby Kaapstad-lughawe weer oop ná bande brand | Netwerk24
Deur Meghan Lawrence 18 September 2019 06:11
Die N2 naby Kaapstad se internasionale lughawe was Woensdagoggend vroeg minstens 'n uur gesluit nadat betogers bande in die pad gebrand het.
Richard Coleman, woordvoerder van Kaapstad se verkeersdienste, sê die pad tussen Borcherds Quarry en die lughawe-toegangspad was vir verkeer gesluit. Die metropolisie was omstreeks 05:00 op die toneel, terwyl die provinsiale polisie ook van die betogings in kennis gestel is.
Kenny Africa, Wes-Kaapse verkeershoof, sê die betogers het bande op die snelweg in die rigting van Kaapstad gebrand.
Die Kaapstad-metro sê die toneel was teen 05:50 opgeruim en die pad is weer oop vir verkeer. Die metropolisie bly op die toneel om te patrolleer.
193621: Road Closure due to Protest Action, N2 Inbound @ Borcherds Quarry, Use Alternative Route. #AlwaysBuckleUp pic.twitter.com/3wZsWy9oYD
— Cape Town FMS (@CapeTownFreeway) September 18, 2019
Meer oor: Kaapstad-Metro | Kenny Africa | Richard Coleman | Kaapstad-Lughawe | N2 | Kaapstad | Brand | Ontwrigtend | Verkeer | Bande | Chaos | Ontwrigting | Betogers
Houtbaai-inwoners betoog oor metro se uitsettings